

ข่าวประชาสัมพันธ์

22 เมษายน 2567

**บสย. พร้อมค้ำ SMEs อาชีพอิสระ “บสย.- ออมสิน Re-Nano”**

**ฟรีค่าธรรมเนียม 2 ปี สูงสุด 200,000 บาทต่อราย**

**นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.)** เปิดเผยว่า บสย.และธนาคารออมสิน เปิดโครงการค้ำประกันสินเชื่อ “บสย.-ออมสิน Re-Nano” พร้อมเดินหน้าตามนโยบายรัฐบาล สนับสนุนผู้ประกอบการ SMEs อาชีพอิสระที่เข้าโครงการรีไฟแนนซ์ ธนาคารออมสิน Re-Nano โดย บสย. เป็นผู้ค้ำประกันสินเชื่อ รองรับผู้ประกอบการ SMEs อาชีพอิสระที่เข้าร่วมโครงการสินเชื่อออมสินรีไฟแนนซ์ เพื่อสังคม ช่วยลดภาระลูกหนี้สินเชื่อนาโนไฟแนนซ์ (Nano Finance) ที่กู้เพื่อการลงทุนในการประกอบอาชีพ

โครงการค้ำประกันสินเชื่อ **“บสย.–ออมสิน Re-Nano”** จะช่วยลดต้นทุนให้ผู้ประกอบการ SMEs อาชีพอิสระที่ได้รับสินเชื่อสูงสุด 15% (ภายใต้เงื่อนไขที่ธนาคารออมสินกำหนด) เพิ่มสภาพคล่องการดำเนินกิจการ ด้วยเงื่อนไขที่ผ่อนปรน จาก บสย. ยกเว้นค่าธรรมเนียมค้ำประกันสินเชื่อ 2 ปี ระยะเวลาค้ำประกันนาน 10 ปี วงเงินค้ำประกันสินเชื่อเริ่มต้นตั้งแต่ 10,000 บาท และสูงสุด 200,000 บาทต่อราย เริ่ม 23 เมษายน 2567 ถึง 31 กรกฏาคม 2567

ผู้ประกอบการอาชีพอิสระ สามารถยื่นกู้ได้ที่ธนาคารออมสินทุกสาขา หรือติดตามข้อมูลโครงการค้ำประกันสินเชื่อ **“บสย.-ออมสิน Re-Nano”** ได้ที่ LINE OA @tcgfirst และ บสย. Call Center 02-890-9999

 

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*